
საქართველოს მთავრობის
განკარგულება №563
2011 წლის 11 მარტი
ქ. თბილისი
შპს „საქართველოს ნავთობისა და გაზის კორპორაციას“, შპს „სამხრეთ-კავკასიური მილსადენის ოფციური გაზის კომპანიასა“ და შპს „აზერბაიჯანის გაზის მომწოდებელ კომპანიას“ შორის გასაფორმებელი დამატებითი შეთანხმების თაობაზე
„უცხოელი კონტრაჰენტების მონაწილეობით ხელშეკრულებების გაფორმებასთან დაკავშირებულ ზოგიერთ ღონისძიებათა შესახებ“ საქართველოს მთავრობის 2010 წლის 11 მაისის №139 დადგენილებისა და „ნავთობისა და გაზის სფეროში არსებული სახელმწიფოთაშორისი ხელშეკრულებით გათვალისწინებული ვალდებულებების შესრულების უზრუნველსაყოფად განსახორციელებელ ღონისძიებათა შესახებ“ საქართველოს მთავრობის 2008 წლის 13 მარტის №60 დადგენილების მე-6 პუნქტის შესაბამისად, მოწონებულ იქნეს შპს „საქართველოს ნავთობისა და გაზის კორპორაციას“, შპს „სამხრეთ-კავკასიური მილსადენის ოფციური გაზის კომპანიასა“ და შპს „აზერბაიჯანის გაზის მომწოდებელ კომპანიას“ შორის გასაფორმებელი დამატებითი შეთანხმების პროექტი.

